नेपाललाई काडाद्वारा एन्टी डोपिङ सामग्री
कोरियाली एन्टी डोपिङ एजेन्सी (काडा) ले डोपिङ परीक्षणका लागि आवश्यक सामग्री नेपाललाई आइतबार सहयोगस्वरूप प्रदान गरेको छ । डोपिङ कन्ट्रोल अफिसर्स (डीसीओ) को प्रशिक्षक प्रशिक्षणका क्रममा काडाले नेपाल ओलम्पिक कमिटीअन्तर्गतको मेडिकल कमिसनलाई १६ लाख रुपैयाँ बराबरको सामग्री सहयोग गरेको हो ।
काठमाडौँ — कोरियाली एन्टी डोपिङ एजेन्सी (काडा) ले डोपिङ परीक्षणका लागि आवश्यक सामग्री नेपाललाई आइतबार सहयोगस्वरूप प्रदान गरेको छ । डोपिङ कन्ट्रोल अफिसर्स (डीसीओ) को प्रशिक्षक प्रशिक्षणका क्रममा काडाले नेपाल ओलम्पिक कमिटीअन्तर्गतको मेडिकल कमिसनलाई १६ लाख रुपैयाँ बराबरको सामग्री सहयोग गरेको हो ।कमिटीको आयोजना तथा काडाको संयोजकत्वमा दुईदिने डीसीओ प्रशिक्षक प्रशिक्षण कार्यक्रम आयोजना गरिएको थियो । यो कार्यक्रमपछि अब नेपालमै डीसीओ उत्पादनका लागि प्रशिक्षणको कार्यक्रम सञ्चालन गर्न सकिनेछ । समापन समारोहका क्रममा कमिटीका अध्यक्ष जीवनराम श्रेष्ठले नेपाली खेलकुदलाई सफा राख्नुपर्नेमा जोड दिए ।श्रेष्ठले नेपाली खेलकुदलाई प्रतिबन्धित शक्तिबर्द्धक औषधिको प्रयोगबाट जोगाउनुपर्नेमा जोड दिँदै यसको प्रयोग रोक्ने चुनौती रहेको पनि बताए । त्यस अवसरमा काडाका सीओओ मुङ सु–किमले डीसीओ उत्पादन गर्ने जनशक्ति नेपालमै तयार भएकामा खुसी व्यक्त गरे । यसअघि डीसीओ उत्पादनका लागि विदेश जानुपर्ने अथवा विदेशी प्रशिक्षक नेपाल आउनुपर्ने बाध्यता थियो ।